Un hotel s-a prăbușit în estul Chinei: Cel puţin un mort şi mai mulţi dispăruţi.
Cel puţin un mort şi mai mulţi dispăruţi, după prăbuşirea unui hotel, în estul Chinei. Operaţiunile de salvare continuă şi a fost demarată o anchetă.
Cel puţin o persoană a murit, iar altele sunt dispărute după ce un imobil în care funcţiona un hotel s-a prăbuşit, într-o zonă turistică din estul Chinei, informează Agenţia France-Presse şi cotidianul Le Soir.Hotelul Siji Kaiyuan, situat în oraşul turistic Suzhou, în estul Chinei, s-a prăbuşit luni după-amiază.Conform bilanţului preliminar, o persoană a murit, iar trei sunt în stare gravă în urma accidentului. Alte zece persoane sunt dispărute."Operaţiunile de salvare continuă şi a fost demarată o anchetă pentru stabilirea cauzelor accidentului", a anunţat Departamentul regional pentru Situaţii de Urgenţă.Zeci de membri ai echipelor de intervenţie caută supravieţuitori printre dărâmături.